**SMERNICE ZA APLIKANTE – ORGANIZACIJE CIVILNOG DRUŠTVA (OCD)**

**u okviru javnog poziva za OCD za dostavljanje projektnih predloga unutar Regionalnog programa lokalne demokratije na Zapadnom Balkanu (ReLOaD)**

Cilj ovih smernica je da pruže jasne i sažete instrukcije svim potencijalnim kandidatima, organizacijama civilnog društva (OCD)[[1]](#footnote-2) koje se prijavljuju za dostavljanje projektnih predloga u skladu sa okvirom javnog poziva.

1. **O programu ReLOaD**

Zemlje/teritorije Zapadnog Balkana primenjuju slične modele za finansiranje OCD iz javnih budžeta, gde se zajednički izazovi odnose na nedovoljnu transparentnost i/ili jasne kriterijume procesa selekcije. Ovi nekompletni i često diskriminatorski modeli ograničavaju poboljšanje pozicije i značaja civilnog društva u tim zemljama i usporavaju dalji razvitak participativne demokratija na Zapadnom Balkanu (ZB).

Sveukupni cilj programa ReLOaD jeste da ojača participativnu demokratiju i proces evropskih integracija na ZB osnaživanjem civilnog društva da aktivno uzme učešće u procesima odlučivanja i stimulisanjem pravnog i finansijskog okruženja za civilno društvo.

Važno je napomenuti da je osnovna namera akcije da se replikuje i održi transparentan, razvojno orijentisan pristup kao i pristup zasnovan na projektu ka finansiranju OCD iz opštinskih budžeta koji doprinosi ostvarivanju legitimnih lokalnih prioriteta, u skladu sa lokalnim razvojnim strategijama.

Ova akcija se razvija i dalje gradi i uvećava svoje dimenzije na iskustvima projekta Jačanje lokalne demokratije *(Reinforcement of Local Democracy - LOD*) koji je implementiran u Bosni i Hercegovini. Kao regionalna inicijativa, ova akcija implementiraju sledeći IPA korisnici: **Albanija, Bosna i Hercegovina, Kosovo\*[[2]](#footnote-3), Severna Makedonija, Crna Gora i Srbija**.

Specifični cilj je jačanje partnerstava između lokalnih samouprava i civilnog društva na ZB kroz jačanje uspešnog modela transparentnog finansiranja zasnovanog na projektima OCD iz opštinskih budžeta, zarad većeg građanskog angažovanja u procesima odlučivanja i poboljšanja pružanja lokalnih usluga.

**ReLOaD je trogodišnja regionalna inicijativa sa vrednošću od 10 miliona EUR, finansira je Evropska unija, a implementira je Program Ujedinjenih nacija za razvoj (UNDP).**

Na Kosovu, u programu ReLOaD angažovane su sledeće opštine, na osnovu konkurencije putem podnošenja prijava: Istok, Kamenica, Lipljan, Vitina, Zvečan.

Značajna uloga u izboru projektnih predloga OCD je dodeljena Odboru partnera koji se sastoji od sledećih članova: Kancelarija EU na Kosovu, Ministarstvo za administraciju lokalne samouprave (MALS), Ministarstvo Finansija, Kancelarija za dobro upravljanje pri Kancelariji premijera, Asocijacija kosovskih opština, Platforma CiviKos; Odeljenje za registraciju i vezu sa NVO, Ministarstvo za javnu upravu (MJU).

U skladu sa javnim pozivom, Odbor partnera razmatra preporuke komisija za evaluaciju iz partnerskih lokalnih samouprava i daje konačno odobrenje za projektne predloge OCD koji se preporučuje za finansiranje.

**Sveukupni cilj javnog poziva za predloge projekata OCD i prioriteti javnog poziva**

Cilj javnog pozva za OCD je da ojača partnerstvo između OCD i lokalnih organa vlasti i da poboljša lokalno pružanje usluga. Generalne tematske oblasti koje su u fokusu programa ReLOaD su: socijalne usluge za ugrožene grupe, socijalna inkluzija, rodna ravnopravnost, zaštita životne sredine, ljudska prava, itd.

Ovo je prilika da se pozovu OCD sa Kosova da dostave predloge projekata koji se odnose na potrebe Opštine Kamenica definisane u Strategija za ekonomski razvoj za opštinu Kamenica 2013 – 2023+.

Zajednički određene prioritetne oblasti opštine Istok za ovaj javni poziv su sledeće:

1. Promovisanje neformalnog obrazovanja, kritičkog i savremenog čitanja za osnovnu i srednju školu.

2. Promocija lokalnih poljoprivrednih proizvoda kroz jačanje kapaciteta lokalnih poljoprivrednika.

3. Promocija ruralnog i urbanog turizma i zaštita kulturne baštine.

4. Podrška mladim talentima kroz obezbeđivanje i regulisanje odgovarajućih prostora za razvoj sportskih aktivnosti.

5. Promovisanje transparentnosti i uključivanje marginalizovanih grupa u procese donošenja odluka.

Fondovi će biti dodeljeni onim OCD čiji projekti budu doprineli rešavanju jednog ili više prioriteta i ispunjavaju kriterijume i ostale uslove iz javnog poziva.

1. **Fondovi (grantovi) koji su na raspolaganju za projekte**

Ukupan planirani iznos za ovaj poziv je do 60,000.00 evra, dok vrednost grantova koji se dodeljuju u okviru ovog javnog poziva mora biti između sledećih minimalnih i maksimalnih iznosa:

* Minimalni iznos: 5,000.00 evra
* Maksimalni iznos: 35,000.00 evra

**OCD je dozvoljeno da podnesu samo jedan projektni predlog u okviru ovog poziva, tj. samo jedan projekat može biti dodeljen podnosiocu OCD. Maksimalni iznos sredstava koja se mogu dodeliti jednoj OCD tokom trajanja ReLOaD projekta ne može premašivati 60.000,00 EUR.**

**Napomena:** Grantovi koji se dodele u okviru ovog poziva mogu da finansiraju administrativne troškove[[3]](#footnote-4) i troškove osoblja maksimalno do 30% od iznosa tražene sume. Ukupan iznos koji je dodeljen za nabavku opreme i za radove na rekonstrukciji ne može kumulativno prelaziti 30% od tražene sume. Preostali minimum od 40% od iznosa fondova treba da se predvidi za ostale projektne aktivnosti.

Opština i UNDP zadržavaju pravo da ne dodele sve raspoložive fondove u slučaju da dostavljeni predlozi projekata OCD ne ispunjavaju kriterijume.

1. **Opšte informacije o pozivu za projektne predloge**

Projektna dokumentacija mora se dostaviti u tri štampana primerka i jednoj elektronskoj kopiji i mora da sadrži sledeće:

### Predlog projekta (Word format - Aneks 1),

### Pregled budžeta (Excel format - Aneks 2),

### Logički okvir matrice (Word format – Aneks 3),

### Plan aktivnosti i vidljivosti (Excel format – Aneks 4),

Dodatni dokumenti su takođe važan deo projektne dokumentacije i moraju se dostaviti u jednom štampanom primerku. Sledeći dodatni dokumenti su obavezni:

* Kopija važeće potvrde o registraciji organizacije (OCD) na Kosovu (za OCD koja vodi projekat kao i za ostale projektne partnere, ako ih ima),
* Kopija Statuta organizacije (za OCD koja vodi projekat kao i za ostale projektne partnere, ako ih ima),
* Kopija važeće potvrde fiskalnog broja (za OCD koja vodi projekat kao i za ostale projektne partnere, ako ih ima);
* Popunjen obrazac administrativne identifikacije (Aneks 5),
* Popunjen obrazac finansijske identifikacije (Aneks 6),
* Popunjenu i potpisanu Izjavu o podobnosti (Aneks 7),
* Kopija završnog godišnjeg finansijskog izveštaja za prethodnu godinu (bilans i izveštaj o prihodima) sa potvrdom relevantnog lica organizacije ukoliko je godišnji prihod < 100,000.00 USD, a ako je >100,000.00 USD od agencije odgovorne za finansijske operacije, kao i licenciranog i ovlašćenog računovođe (osim ako je organizacija osnovana u ovoj tekućoj godini),
* Kopija godišnjeg narativnog izveštaja organizacije za prethodnu godinu; (osim ako je organizacija osnovana u ovoj tekućoj godini),
* Popunjena izjava o dvostrukom finansiranju (Aneks 8)
* Popunjena Izjava o partnerstvu (definišu je podnosioci prijave ili na osnovu prethodno definisanog formata u Aneksu 9).
* Kompletirana Lista za proveru (Aneks 10).

U slučaju odobrenja projektnog predloga OCD, biće zahtevani originalni dokumenti.

1. **Ko može da se prijavi?**

Javni poziv je otvoren za sve OCD koje su formalno zakonski osnovane i registrovane kao neprofitni subjekti na Kosovu u skladu sa važećim zakonskim regulatornim okvirom.

Ovaj javni poziv ne važi za filijale/kancelarije međunarodnih udruženja i fondacija, i druge međunarodne neprofitne organizacije koje su registrovane za rad na Kosovu.

Kandidati će biti isključeni iz učestvovanja u javnom pozivu i šemi grantova ukoliko su, u vreme podnošenja projektnih predloga, predstavnik OCD:

* u konfliktu interesa, naročito ako:
* je opštinski zvaničnik/predstavnik OCD član bilo kakve strukture organizacije koja podnosi prijavu, odbora direktora, itd.;
* je opštinski službenik koji je zaposlen sa punim radnim vremenom u opštini predviđen da bude uključen u projekat sa punim ili skraćenim radnim vremenom;
* projekat predviđa direktne ili indirektne finansijske beneficije za opštinskog zvaničnika/predstavnika OCD preko izabranih i finansiranih OCD gde je zaposlen njihov bračni partner, deca, rođaci;
* je OCD koja se prijavljuje na bilo koji način povezana sa javnim službenicima, članovima komisije za evaluaciju, itd.;
* proglašen krivim za davanje lažne informacije ugovornoj strani (Program ReLOaD) koja je preduslov za učestvovanje u javnom pozivu ili ako kandidati ne dostave tražene informacije,
* su pokušali da pribave poverljive informacije, vršili uticaj na komisiju za evaluaciju ili ovlašćenu ugovornu stranu tokom javnog poziva i/ili procesa evaluacije.
1. **Partnerstva i kvalifikovanost partnera**

Kandidati mogu da podnesu prijavu individualno ili kao konzorcijum sa drugim OCD.

***Partnerske organizacije***

Projektni partneri mogu da budu druge OCD. Partneri podnosioca prijave učestvuju u dizajnu i implementaciji projekta. Troškovi koje oni naprave potpadaju pod ista pravila kao i oni koje naprave sami podnosioci, što znači da partnerska organizacija mora da ispuni iste kriterijume za kvalifikovanost kao i OCD koja podnosi prijavu.

Kada se prijavljuje u partnerstvu, podnosilac će biti vodeća organizacija, a ako bude izabran, kao ugovorna strana (korisnik), preuzeće sve zakonske i finansijske obaveze za implementaciju projekta.

**Izjava o partnerstvu** mora se popuniti korektno i dostaviti zajedno sa prijavom. Format partnerstva mora da sadrži detalje o svim uključenim OCD i sporazumima o partnerstvu koji definišu prirodu saradnje. Preporučuje se da se koristi forma Izjave o partnerstvu iz Aneksa 9.

**NAPOMENA: OCD koje funkcionišu izvan opštine Istok podstiču se i ohrabruju da se prijave u partnerstvu sa lokalnim OCD iz dotične opštine.**

***Saradnici***

Druge organizacije i/ili institucije (npr. škole, zabavišta, muzeji, itd.) mogu biti uključene u projekat. Ove organizacije, kao saradnici, mogu imati stvarnu ulogu u implementaciji aktivnosti, ali ne smeju imati bilo kakav finansijski ili drugi interes iz projekta.

1. **Trajanje**

Trajanje odobrenih projekata može biti u dužini od 6 do 9 meseci, sa početkom od septembra 2019.

Važna napomena: Datum završetka službenog ugovora koji će biti potpisan sa dodeljenim organizacijama civilnog društva u okviru ovog poziva određen je za 31. januar 2020. kako bi se poklopio sa ukupnim Regionalnim programom za lokalnu demokratiju na zapadnom Balkanu (ReLOaD). Međutim, UNDP je trenutno uključen u administrativnu proceduru koja bi omogućila produženje perioda implementacije projekta ReLOaD. UNDP će pismeno obavestiti sve dodeljene OCD-e najkasnije do 31. decembra 2019. godine o ishodu gore navedenog upravnog postupka i njegovoj implikaciji na trajanju službenog ugovora. U slučaju da se odobri produženje projekta ReLOaD, ugovor će se shodno tome dopuniti i produžiti do prvobitno predloženog datuma završetka, kako bi se omogućila potpuna implementacija.

1. **Lokacije**

Odobreni projekti se moraju implementirati isključivo na teritoriji opštine Kamenica i u korist njenih građana.

1. **Vrste projekata**

Odobreni projekti OCD moraju biti pripremljeni u skladu sa javnim pozivom i definisanim prioritetima. OCD moraju obezbediti rešenje za specifične potrebe lokalne zajednice i ciljne grupe identifikovane u projektu.

Redovne aktivnosti OCD koja se prijavljuje ili projektnog partnera nisu prihvatljive za ova javni poziv. Ovo se odnosi na aktivnosti koje OCD sprovodi na redovnoj osnovi svake godine (npr. ako OCD vodi ustanovu za dnevnu negu, onda bi podrška za tu aktivnost bila smatrana za redovnu aktivnost. Međutim, ako OCD predloži aktivnosti koje imaju za cilj da prošire njihov rad kroz dovođenje većeg broja korisnika, ili pak predloži drugačiji i novi set aktivnosti sa postojećim korisnicima dnevnog centra, onda to nije redovna aktivnost i može da se finansira).

**Sledeće aktivnosti nisu prihvatljive:**

* Individualna sponzorstva za učestvovanje na radionicama, seminarima, konferencijama, kongresima;
* Individualne školarine za studije ili kurseve obuke;
* Povremene konferencije (osim ako je potrebno za uspešnu implementaciju projekta);
* Kupovina opreme za radove na rekonstrukciji ili rehabilitaciji (osim ako je neophodno za uspešnu implementaciju projekta, a čak i tada ne sme da pređe maksimalno 30% od ukupnog budžeta projekta);
* Finansiranje projekata koji su već u toku ili su finalizovani;
* Projekti za isključivu korist pojedinaca;
* Projekti za podršku političkim partijama;
* Dodeljivanje grantova trećoj strani.

Postojanje ovakve vrste aktivnosti nije razlog da se projektni predlog odmah odbije, ali će negativno uticati na bodovanje tokom evaluacije. Dalje, ako se izaberu za finansiranje ovakve vrste aktivnosti, zajedno sa fondovima predviđenim za ovu vrstu aktivnosti, biće uklonjeno.

1. **Broj projektnih predloga i grantova po jednom podnosiocu**

Podnosioci prijava mogu da podnesu jednu prijavu koja sadrži sve zahtevane dokumente, tj. samo jedan projektni predlog može biti odobren u okviru ovog poziva za OCD koja se prijavljuje. Maksimalni iznos sredstava koja se mogu dodeliti OCD tokom trajanja ReLOaD projekta ne sme preći 60.000,00 evra.

1. **Gde i kako preuzeti i podneti dokumentacioni set za prijavljivanje**

Dokumentacija za javni poziv u Opštini Kamenica može se pribaviti od 01. jula 2019. do 12. avgusta 2019. godine.

Dokumenta za prijavljivanje mogu se dobiti:

1. Slanjem zahteva za prijavu sa nazivom zainteresovane OCD na e-mail adresu: info.kamenice@rks-gov.net ili lično, na adresi:

**Opština Kamenica**

 **Ulica Skenderbeu bez broja**

**Centar za usluge građana**

1. Elektronska verzija dokumentacije za podnosioce može se preuzeti na:

Internet stranici opštine (<https://kk.rks-gov.net/kamenice>);

Internet stranici UNDP ([www.ks.undp.org](http://www.ks.undp.org)) i

<https://kosovofunding.org>

Kompletirane prijave sa svom obaveznom dokumentacijom moraju se dostaviti **u tri (3) štampana primerka i jednoj elektronskoj kopiji (USB memoriji)** preko preporučene pošiljke, ili lično, u zapečaćenoj koverti sa naznačenim punim nazivom javnog poziva, radnim danima (ponedeljak - petak), od 09:00 do 15:00 časova, na adresi:

**Opština Kamenica**

 **Ulica Skenderbeu bez broja**

**Centar za usluge građana**

Rok za dostavljanje prijava je 12. avgust 2019. u 15:00 časova. Prijave koje budu primljene posle tog roka biće razmatrane samo ako poštanski pečat pokazuje da je datum slanja bio pre isteka zvaničnog roka.

Prijave koje budu poslate bilo kojim drugim sredstvima (npr. putem faksa ili e-maila) ili isporučene na druge adrese **neće biti uzete u razmatranje**.

Spoljna strana koverte mora sadržati naziv javnog poziva za projektne predloge, pun naziv i adresu podnosioca prijave, pun naziv projekta i reči: **„Ne otvarati pre zvaničnog otvaranja“.** Opština će voditi evidenciju o svim primljenim projektnim predlozima OCD i izdavaće odgovarajuće potvrde.

Pre podnošenja pune prijave, savetuje se da OCD potvrde da je zahtevana dokumentacija/prijava kompletirana. To se radi popunjavanjem Spiska za proveru (Aneks 10).

1. **Dalje informacije**

***Informativne sesije (otvoreni dani)*** održaće se u Opštini Kamenica **01. jula 2019.** i nastaviće se obukom o Upravljanju Projektnim Ciklusom (UPC), **02. i 03. jula 2019**. **u skupštini opštine, sa početkom u 10:00 časova**. U slučaju velikog interesovanja OCD, sesije će biti ponovljene. Pravila i propozicije javnog poziva biće predstavljeni na svakoj sesiji zajedno sa prezentacijom čestih grešaka koje OCD čine kada se prijavljuju. Informativne sesije će se održavati tokom trajanja javnog poziva.

Obuka upravljanjem projektnim ciklusom (UPC) za OCD biće organizovana sa fokusom na pripremi projekta (prijava za projekat, budžet, lokalni okvir i plan aktivnosti).

Tokom trajanja ***javnog poziva*** *biće obezbeđena* ***podrška eksperta/mentora***. Pomoć će biti otvorena i javna, dok će raspored, uključujući i datum i vreme, biti objavljeni na Internet stranici Opštine.

Pored ovoga, sva pitanja koja se odnose na javni poziv mogu se podneti putem e-maila na sledeću adresu: registry.ks@undp.org sa napomenom o javnom pozivu. Pitanja se mogu podnositi do 08. avgusta 2019. godine, a odgovori će biti dati u roku od tri (3) radna dana od datuma prijema pitanja. U svrhu transparentnosti, svi odgovori biće objavljeni na Internet stranici UNDP ([www.ks.undp.org](http://www.ks.undp.org)).

Dalje, dokument koji daje *pregled najčešćih grešaka* takođe je dostupan zajedno sa ostalim dokumentima javnog poziva, kao i Najčešće postavljana pitanja (FAQ). Oba dokumenta su rezultat prethodno objavljivanih poziva u opštini Istok i namera je da novi kandidati izbegnu slične ili iste greške tokom ovog poziva.

1. **Evaluacija i izbor projektnih predloga**

Prijave OCD biće ocenjivane od strane komisije za evaluaciju koja se sastoji od dva predstavnika Opštine Kamenice, jednog predstavnika OCD i dva predstavnika UNDP.

**NAPOMENA: OCD čiji predstavnik učestvuje u radu komisije za evaluaciju, kao predstavnik organizacija civilnog društva, nema pravo da se prijavi.**

Prijava će biti ocenjivana u skladu sa sledećim:

(1) Administrativni kriterijumi:

* Prijava je popunjena u skladu sa Spiskom za proveru;
* Projektna dokumentacija je dostavljena u tri (3) štampana primerka i jednoj (1) elektronskoj kopiji (USB memorija);
* Dodatna dokumentacija je podneta u jednom (1) štampanom primerku.
1. Uslovi koji se odnose na OCD koja podnosi prijavu, partnera i aktivnosti:
* Potvrda da podnosilac prijave, partner (i članovi, ako ih ima), kao i aktivnosti, ispunjavaju uslove postavljene u poglavljima 3,4,5, 6, 7, 8 i 9.

(3) Evaluacija kvaliteta dizajna projekta i finansijska evaluacija:

Ocena kvaliteta dizajna projekta, uključujući i predloženi budžet, obavljaće se u skladu sa kriterijumima postavljenim u Tabeli za evaluaciju koja je sastavni deo ovog dokumenta.

Postoje dve vrste kriterijuma za evaluaciju: **kriterijumi za selekciju** i **kriterijumi za dodeljivanje fondova**.

Cilj **kriterijuma za selekciju** je ocenjivanje finansijskih i operativnih sposobnosti kandidata kako bi se osiguralo da oni:

* Imaju stabilne i dovoljne fondove za svoje redovne aktivnosti tokom čitavog perioda implementacije projekta;
* Poseduju profesionalni kapacitet i neophodne kvalifikacije za uspešnu implementaciju projekta. Isto važi i za partnere podnosilaca prijave.

**Kriterijumi za dodeljivanje fondova** obezbeđuju da se kvalitet podnetih projekata ocenjuje na osnovu definisanih prioritetnih oblasti i da fondovi budu dodeljeni na bazi aktivnosti koje dovode do maksimuma generalni uticaj ovog javnog poziva. Kriterijumi se odnose na značaj predloženog projekta, usklađenost projekta sa ciljem javnog poziva i prioritetnim oblastima, kvalitet projekta, očekivane rezultate, održivost projekta i isplativost traženih fondova.

***Sistem bodovanja:***

Kriterijumi za bodovanje podeljeni su na odeljke i pod-odeljke. ***Svaki pod-odeljak mora da se ocenjuje ocenama između 1 i 5 na sledeći način: 1 = veoma loše; 2 = loše; 3 = prikladno; 4 = dobro; 5 = veoma dobro.*** Svaki član komisije popunjava individualnu tabelu za ocenjivanje, i svi članovi potpisuju zbirnu tabelu za evaluaciju za svaki projektni predlog. Rangiranje projektnih predloga se obavlja tako što je prvi rangirani projekat onaj koji ima najveći broj bodova, za njim sledi projekat sa sledećim najvećim brojem bodova, pa sve do predloga sa najmanjim brojem poena.

Samo projekti sa zbirom od 50 i više biće uzeti za dalje razmatranje, pošto predlozi sa zbirom manjim od tog praga bodova ne ispunjavaju standarde.

Da bi se uzeli u obzir za finansiranje, projekti sa budžetima iznad 10.000 evra moraju da dobiju 75 ili više bodova tokom procesa evaluacije. Odluka o odobrenju grantova zasniva se na ukupnom broju projekata koji se mogu finansirati u okviru raspoloživih sredstava. Ove granice su postavljene kako bi se definisao minimalni kvalitet projektnih predloga i osigurala najbolja vrednost za novac.

**Tabela za evaluaciju**

|  |  |  |
| --- | --- | --- |
| **Sekcija** | **Maksimalan broj bodova** | **Ukupan rezultat** |
| **1. Institucionalni i operativni kapacitet** | **15** |  |
| 1.1 Da li aplikant i partneri imaju dovoljno **iskustvo u upravljanju projektima**?  | 5 |  |
| 1.2 Da li aplikant i partneri imaju dovoljne **stručne kapacitete**? (posebno poznavanje pitanja na koje se projekt odnosi) | 5 |  |
| 1.3. Da li aplikant i partneri imaju dovoljne **upravljačke kapacitete i** da li je upravljačka struktura jasno definisana?(uključujući osoblje, opremu i sposobnost za upravljanje budžetom projekta)?  | 5 |  |
| **2. Relevantnost** | **25** |  |
| 2.1. Koliko je projekt relevantan u odnosu na **cilj** i jedan ili više **prioriteta** javnog poziva?Napomena: ocena 5 (veoma dobro) može se dobiti samo ako se projekt odnosi barem na **jedan od prioriteta.** | 5 |  |
| 2.2 Koliko su jasno definisani i strateški odabrani oni koji su uključeni u projekt (posrednici, krajnji korisnici, **ciljne grupe**)? | 5 |  |
| 2.3 Da li su **potrebe ciljne grupe** i krajnjih korisnika jasno definisane i da li im projekt prilazi na pravi način?  | 5 |  |
| 2.4 Da li projekt poseduje **dodatne vrednosti**, kao što su inovativan pristup i modeli dobre prakse?  | 5 |  |
| 2.5 Da li predlog zagovara **model politike baziran na pravima** i da li to ima uticaja na ugrožene grupe? (promocija jednakosti polova i osnaživanje žena, zaštita prirodne sredine, inter-etnička saradnja, omladina itd.) | 5 |  |
|  |
| **3. Metodologija** | **20** |  |
| 3.1 Da li su **plan aktivnosti** i predložene **aktivnosti** odgovarajuće, praktične i dosledne ciljevima i očekivanim rezultatima? | 5 |  |
| 3.2 Koliko je konzistentan celokupan dizajn projekta? (naročito, da li odražava analizu uočenih problema, moguće spoljne faktore ) | 5  |  |
| 3.3 Da li je nivo **uključenosti i angažovanje partnera u realizaciji** projekta zadovoljavajući? Napomena: ukoliko nema partnera, ocena će biti **1** | 5 |  |
| 3.4 Da li projekt sadrži **objektivno merljive indikatore** rezultata aktivnosti? | 5 |  |
|  |
| **4. Održivost**  | **25** |  |
| 4.1 Da li će aktivnosti predviđene projektom imati **konkretan uticaj** na ciljne grupe?  | 5 |  |
| 4.2 Da li će projekt imati **višestruki uticaj**? *(uključujući mogućnost primene na druge ciljne grupe ili implementaciju u drugim sredinama i/ili produžavanje efekata aktivnosti kao i razmene informacija o iskustvima postignutih tokom implementacije projekta)* | 5 |  |
| 4.3 Da li su očekivani rezultati predloženih aktivnosti institucionalno **održivi?** *(Da li će strukture koje omogućuju da se aktivnosti nastave postojati na kraju projekta? Da li će postojati lokalno “vlasništvo” nad rezultatima projekta?)* | 5 |  |
| 4.4 Da li su očekivani rezultati predloženih aktivnosti **održivi**? (*kakav će biti strukturalni uticaj sprovedenih aktivnosti – npr. da li će doći do poboljšanja pravnih okvira, metoda i pravila ponašanja, itd.)?* | 5 |  |
| 4.5 Da li je verovatno da će očekivani dugoročni rezultati imati uticaja na lokalne ekonomske uslove i/ili kvalitet života u ciljnim oblastima? | 5 |  |
|  |
| **5. Budžet i racionalnost troškova** | **15** |  |
| 5.1 Da li je odnos između procenjenih troškova i očekivanih rezultata zadovoljavajući? | 5 |  |
| 5.2 Da li su predloženi troškovi **neophodni** za implementaciju projekta?  | 5 |  |
| 5.3 Budžet- da li je budžet jasan i da li uključuje i narativni deo? (omogućena opravdanost za tehničku opremu)- da li je zadovoljen princip prema kome administrativni i troškovi osoblja ne prelaze 30% ukupnih troškova?- gde je primenjivo, da li su priložene biografije i opisi radnih mesta? | 5 |  |

**Napomena za odeljak 1 tabele za evaluaciju – Finansijski i operativni kapacitet podnosioca prijave**

U slučaju da je ukupan broj bodova iz odeljka 1 manji od 10, projektni predlog će biti isključen iz daljeg procesa evaluacije, pošto organizacija nema minimum kapaciteta da obezbedi kvalitetnu implementaciju predloženog projekta.

**Napomena za odeljak 2. Relevantnost**

U slučaju da je ukupan broj bodova u odeljku 2 niži od 18, projektni predlog će biti isključen iz daljeg razmatranja pošto rezultat ukazuje da, mada kandidat ispunjava finansijske i operativne kapacitete, koncept projekta nije relevantan ili nije na liniji sa prioritetima javnog poziva, ili se pak projekat ne bavi potrebama lokalne zajednice.

**Obaveštenje o rezultatima javnog poziva**

Svi prijavljeni kandidati, bilo da su njihovi projektni predlozi odobreni za finansiranje ili odbijeni, biće obavešteni u pisanoj formi o rezultatima u roku od 30 dana od zatvaranja javnog poziva. Rezultati će biti objavljeni na Internet stranici Opštine Kamenica (<https://kk.rks-gov.net/>kamenice), opštinskoj oglasnoj tabli i na Internet stranici UNDP ([www.ks.undp.org](http://www.ks.undp.org)). Odluka o odbijanju projektnih predloga biće doneta ukoliko:

* OCD, ili jedan ili više partnera, ne ispunjava kriterijume javnog poziva;
* Projektne aktivnosti nisu prihvatljive (npr. predložene aktivnosti idu dalje i izvan opsega javnog poziva, trajanje projekta premašuje maksimalni dozvoljeni vremenski period, traženi iznos fondova prelazi maksimalnu sumu, ili je niži od minimuma, itd.);
* Projektni predlog nije relevantan; finansijski i operativni kapacitet kandidata nisu dovoljni, ili su projekti koji su izabrani za finansiranje bili bolji (dobili su više bodova);
* Kvalitet projektnih predloga bio je tehnički i finansijski slabiji u poređenju sa projektima izabranim za finansiranje.

**Uslovi u vezi sa implementacijom projekta OCD nakon formalnog odobrenja**

Odobrenim projektima OCD biće ponuđen ugovor. Pre potpisivanja ugovora, i tamo gde je neophodno, program ReLOaD ima pravo da zahteva modifikacije projektnih predloga OCD i/ili budžeta, kako bi se doveli u sklad sa pravilima i procedurama za implementaciju projekta.

**LISTA PRILOGA**

**Prilog 1** Aplikaciona forma projekta/programa (projektni predlog)

**Prilog 2** Pregled budžeta

**Prilog 3** Logički okvir rada

**Prilog 4** Plan aktivnosti i promocije

**Prilog 5** Administrativni podaci o aplikantu

**Prilog 6** Finansijska identifikaciona forma

**Prilog 7** Izjava o podobnosti

**Prilog 8** Izjava o nepostojanju dvostrukog finansiranja

**Prilog 9** Izjava o Partnerstvu (ako postoji)

**Prilog 10** Lista za proveru

1. Kao što je navedeno u Kodeksu dobre prakse Saveta Evrope (SE) za civilno učestvovanje u procesu odlučivanja1, izraz „građansko učestvovanje“ odnosi se na NVO i „organizovano civilno društvo, uključujući ovde i volonterske grupe, ne-profitne organizacije, asocijacije, fondacije, dobrotvorne organizacije, kao i geografske ili na interesu zasnovane zajednice i grupe za zagovaranje“ koje aktivno doprinose razvoju i realizaciji demokratije i ljudskih prava [↑](#footnote-ref-2)
2. \*Za UNDP, Kosovo se spominje u kontekstu Rezolucije Saveta bezbednosti Ujedinjenih nacija 1244 (1999). Za Evropsku uniju, ova oznaka se koristi bez ikakvih predrasuda o poziciji statusa, i u skladu je sa Rezolucijom Saveta Bezbednosti UN 1244/99 i mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-3)
3. Opšti i administrativni troškovi obuhvataju sve troškove koji nisu iz prodaje. U ove troškove spadaju opšti troškovi, plate rukovodstva, računovodstvene takse i ostali troškovi koji služe za vođenje projekta. [↑](#footnote-ref-4)